Thames and Hudson

Thames & Hudson (også Thames and Hudson og forkortet T&H) er et anglo-amerikansk forlagshus som har spesialisert seg på kunstbøker og illustrerte verker. 

Forlaget ble grunnlagt av Walther og Eva Neurath i 1949 og er fortsatt familieeid. Navnet er valgt etter Thames river og Hudson river for å markere tilknytning på begge sider av Atlanterhavet.

Hovedsetet er i London, med datterselskaper i New York (Thames & Hudson USA) og Paris. Emner de spesielt er inne i omfatter arkeologi, arkitektur, dekorativ kunst/brukskunst, historie, kunst og kunsthistorie, fotografi, religion og spiritisme/åndsfilosofi. Enkelte barnebøker er også gitt ut.

Thames & Hudsons World of Art serie er velkjent. De gir ofte ut bøker til større internasjonale vandreutstillinger og minneutstillinger for kjente kunstnernavn og samarbeider da gjerne med forlag i andre land.

 Eksterne lenker 

 Nettsted for Thames & Hudson USA (engelsk)

Kategori:Britiske forlag
Kategori:Forlag fra USA
Kategori:kunst
Kategori:Forlag etablert i 1949
Kategori:1940-årene i Storbritannia